ET Euroopa Liidu Teataja C 105/6

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

(2007/C 105/07)

Käesoleva dokumendi avaldamine annab õiguse esitada vastuväiteid kooskõlas nõukogu määruse (EÜ) nr 510/2006 (1) artikliga 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

KOKKUVÕTE

NÕUKOGU MÄÄRUS (EÜ) NR 510/2006

“ACEITE DEL BAIX EBRE — MONTSIÀ ”VÕI “OLI DEL BAIX EBRE — MONTSIÀ”

EÜ NR: ES/PDO/0274/23.01.2003

KPN ( X ) KGT ( )

Käesolevas kokkuvõttes esitatakse teabe andmise eesmärgil spetsifikaadi põhipunktid.

1. Liikmesriigi pädev asutus:

Nimetus: Subdirección General de Denominaciones de Calidad y Relaciones Interprofesionales y Contractuales. Dirección General de Alimentación. Subsecretaría de Agricultura, Pesca y Alimentación del Ministerio de Agricultura, Pesca y Alimentación Aadress: Paseo Infanta Isabel, 1 E-28071 Madrid Telefon: (34) 91 347 53 94 Faks: (34) 91 347 54 10 E-post: sgcaproagro@mapya.es

2. Rühm:

Nimetus: Josep Antoni Curto Fumado, D.N.I. no 40909857-X, au nom et pour le compte de l'associació de cooperatives productores d'oli d'oliva del Baix Ebre i Montsià (ACOBEM), C.I.F. no G43577055, ayant son siège à carretera Raval de Crist s/n Tortosa et al. Aadress: Carretera Raval de Crist s/n E-43500 Tortosa Telefon: (34) 977 58 12 12 Faks: (34) 977 58 12 12 E-post: info@acobem.com Liikmed: Tootjad/töötlejad ( X ) Muud ( )

3. Toote liik:

Rühm 1.5 — Õlid ja rasvad.

4. Spetsifikaat:

(Määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Toote nimetus: “Aceite del Baix Ebre — Montsià ”või “Oli del Baix Ebre — Montsià”

4.2. Kirjeldus: Ekstra-neitsioliiviõli, mis on saadud liigi Olea Europea L. kolme kohalikku sorti — 'Morruda' või 'Morrut', 'Sevillenca' ja 'Farga' — kuuluvatest oliividest mehhaaniliste meetodite või muude füüsiliste vahendite abil, mis ei põhjusta õlis muudatusi ja mis aitavad säilitada oliivi maitset, lõhna ja omadusi.

Õli omadused on järgmised.

Organoleptilised omadused:

Keemilised ja füüsikalised omadused:

4.3. Geograafiline piirkond: Tootmispiirkond hõlmab maatükke, mis asuvad Kataloonia autonoomse piirkonna kõige lõunapoolsemas osas Tarragona provintsis Baix Ebre ja Montsià piirkondades, mis külgnevad Baix Maestrat'i (Castellón'i provints) ja Matarraña piirkondadega (Teruel'i provints).

Selle geograafilise piirkonna moodustavad seega järgmised omavalitsused:

Valmistamis- ja pakendamispiirkond langeb kokku tootmispiirkonnaga.

4.4. Päritolutõend: Ekstraheerimisettevõtetesse saabuvad oliivid pärinevad tootmispiirkonna istandustest ning neid valitakse, valmistatakse ette ja pakendatakse tootmispiirkonnas asuvates ning reguleeriva asutuse registrisse kantud ettevõtetes. Saadud õlid, mis läbivad tootmis- ja ettevalmistusetapi jooksul kõik kontrollid ning keemilised, füüsikalised ja organoleptilised analüüsid, viiakse turule kaitstud päritolunimetuse all märgistatuna reguleeriva asutuse väljastatud etiketi, lisaetiketi või vajadusel nummerdatud kvaliteedimärgiga.

4.5. Tootmismeetod:

Kasvutingimused

— Istutusvahemaad: istutustihedus on üldiselt 70 kuni 90 puud hektari kohta.

— Mullaharimine ja lõikamine: mullaharimine on tootmispiirkonnale iseloomulik. Puude lõikamise käigus eemaldatakse vanemad oksad ja antakse puuvõrale ümar kuju, mis soodustab puu tootlikkust ja hõlbustab saagikoristust.

— Kahjurite ja haiguste kontroll: lisaks taimekaitsevahendite kasutamist ja eriooteaegu käsitlevatele kohustuslikele nõuetele tuleb oliivikahjurite (eelkõige oliivikärbse Bactrocera oleae'i ja koi Prays oleae) tõrje ja haiguste ravimise ja kontrolli puhul järgida ka Baix Ebre and Montsià taimekaitseasutuse kontrolli erinõudeid.

— Niisutamine: umbes 96 % viljapuudest kasvab kuival pinnasel ja 4 % niisutatud pinnasel.

— Saagikoristus: kui oliivid on saavutanud optimaalse küpsusastme, korjatakse need otse puult, maha kukkunud oliivid visatakse ära. Traditsiooniliselt korjatakse oliive “lüpsimeetodil”, mis seisneb piisavalt valminud viljade käsitsi noppimises otse puult. Viimastel aastatel on järjest rohkem hakatud kasutama vibroseadmeid — neid peetakse kvaliteettoote saamiseks kõige sobivaks, sest need põhjustavad puudele ja viljadele ainult minimaalseid kahjustusi. Saagikoristus algab novembri keskel ja kestab kuni veebruari lõpuni. Oliive kahjustavate vahendite kasutamine ei ole lubatud.

— Transport ja oliivide ladustamine õlipressimisettevõttes: oliivid transporditakse õlipressimisettevõttesse plastkastides või lahtiselt põllutöödel kasutatavas haagises vastavalt kvaliteedikäsiraamatus sätestatud nõuetele, et vältida viljade vigastamist.

— Õlipressimisettevõttesse transporditud oliivid pestakse ja puhastatakse ning seejärel need kaalutakse ja võetakse representatiivne valim, et hinnata õlisaagist või rasvasaagist ning happesust.

— Saagikoristuse ja purustamise vaheline aeg: saagikoristuse ja purustamise vahe võib olla kuni 48 tundi.

Tootmismeetod ja pakendamine

Seejärel viiakse läbi mehaanilised ekstraheerimismenetlused, mis hõlmavad oliivide pesemist ja pressimist, oliivipasta rafineerimist, faaside eraldamist ja ladustamist.

Kõnealuse kaitstud päritolunimetuse all loetletud tootmisettevõtete puhul kasutatakse kõikides õlipressimisettevõtetes pidevaid kahefaasilisi süsteeme

Seejärel pakendatakse oliiviõli kuni viieliitristesse nõudesse, mis märgistatakse vastavalt punktile 4.8. Oliivide eriseisundi korral on lubatud talgi kasutamine.

Kaitstud päritolunimetusega oliiviõli tuleb pakendada käesoleva kokkuvõtte punktis 4.3 määratletud geograafilises piirkonnas asuvates pakendusettevõtetes. Eesmärk on tagada kõnealuse oliiviõli päritolu ja iseloomulik kvaliteet ning vältida mahtlastina vedu väljaspool tootmispiirkonda.

Päritolutõend: kaitstud päritolunimetusega oliiviõli võidakse segada muude, kaitsmata, kuid sarnaste omadustega õlidega, ning kuna analüütiliselt on pettust väga raske või võimatu avastada, on päritolu jälgimise süsteemid ainuke tõhus vahend sellise pettuse kontrolli all hoidmiseks. Sellisel süsteemiga tagatakse toote autentsus.

Kvaliteedi tagamine: ekstra neitsioliiviõli on väga tundlik välismõjude suhtes, mis võivad põhjustada igasuguseid muundusi ja muudatusi, nagu näiteks oksüdeerumist. Lahtine vedu tähendab oliiviõli jaoks ebasobivaid keskkonnatingimusi, mis võivad mõjutada õli organoleptilisi omadusi ja muudavad seega kõnealuse kaitstud päritolunimetusega määratletud õlile iseloomulikke tunnusjooni.

Seepärast on kõnealust liiki õlide puhul oluline, et pakendamine toimuks samas geograafilises piirkonnas.

4.6. Seos piirkonnaga:

Ajalooline: Oliive hakkasid Kataloonias ja eelkõige Baix Ebre ja Montsià piirkondades kasvatama araablased; isegi tänapäeval kasutatakse õlipressimisettevõttele viitamiseks sõna “almazara”, mis osutab selgelt selle araabia päritolule.

XIV sajandil keskendus Baix Ebre y Montsià piirkondade põllumajandus peamiselt oliivide ja veini tootmisele. Nii selgub ajaloolase Enric Bayerri teose “Historia de Tortosa y su comarca”(“Tortosa ja selle ümbruskonna ajalugu”) kirjeldatud 1353. aasta ametlikust varadeklaratsioonist, milles kõnealuse piirkonna elanike kohta väideti, et “enamik teatas, et neil on oliivisalu või viinamarjaistandus või mõlemad”. Veini-, jaanikauna- ja eelkõige oliivikasvatus olid piirkonna peamised tegevusalad, tihti kasvatati mitut kõnealust kultuuri korraga ning nende viljelus võttis enda alla peaaegu kogu piirkonna territooriumi.

Oma teoses “Historia de Tortosa y su comarca”(1958) märkis ajaloolane Enric Bayerri järgmist: “1931. aasta alguses loendati Tortosa ja selle ümbruskonna külades 1 135 õlipressimisettevõtet, kus pressiti 83 626 042 kg oliive, keskmiselt 126 323 kg ühe ettevõtte kohta. ”See tähendab, et kokku saadi 16,6 tonni oliiviõli, keskmiselt 250 000 kg ühe ettevõtte kohta.

Oma teostes “El aceite de oliva de España”(“Hispaania oliiviõli”) (1961) ja “Problema del aceite virgen de oliva”(“Neitsioliiviõli probleem”) (1967) kiidab Daniel Mangrané Baix Ebre piirkonnast pärit oliiviõlide kvaliteeti. Ta kirjutab: “…kõige esimesena hakati puhtaid oliiviõlisid tootma ja turustama suurel õliturul Tortosas, kus olid end sisse seadnud üheksateist kaupmeest, kes olid pühendunud üksnes õliärile ja müüsid õlisid edasi nii hispaanlastele kui ka prantslastele. ”Tuginedes õli kvaliteedile, rajasid õlimeistrid kooli, kus nad andsid teistele linnadele õli tootmise alal nõu “kuna selle piirkonna õli oli kõige hinnatum, õpetasid nad selle valmistamist Toledole, Bajo Aragónile ja Lérida provintsile”.

Sellese ajajärku kuuluvad ka Estación Olivarera e Tortosa (Tortosa oliiviõlikeskus) ja Estación de Ovicultura y Elayotecnia (oliivikasvatuse ja õlipressimise keskus), mille juhataja insener Isidro Aguiló märkis ühe oliiviõli valmistamist käsitleva teose eessõnas “Baix Ebre piirkonna õlid on tuntud kogu maailmas, sest see piirkond oli esimene Hispaanias, kus tehti edusamme madala temperatuuriga õlitootmismeetodite alal; õlitootmise pikaajalised traditsioonid on taustaks laiaulatuslikule oliivikasvatusele eelkõige Tortosa ja Roquetes'i ümbruses ja nendega piirnevatel aladel. ”Kõnealused kaks keskust olid omal ajal oliivisektoris maailmatasemel tunnustatud tänu arvukatele avaldatud aruannetele ja uurimistöödele ning samuti tänu osalemisele konverentsidel (näiteks Rooma rahvusvaheline oliivikasvatuse konverents).

Looduslik: Piirkonna loodusliku keskkonna iseärasused ning kaitstud päritolunimetuses määratletud geograafilise piirkonna kohalikud sordid 'Morruda' või 'Morrut', 'Sevillenca' ja 'Farga' kajastuvad õli omadustes järgmiselt: pinnase omadused, eelkõige toitainete vähesus, ning piirkonna kliima, eelkõige piirkonnale omane tuulisus (kuivad “dalt”-tüüpi tuuled või mistraalid, mis on eriti tugevad sügisel ja talvel, ning mille suunda ja kiirust mõjutavad Ebro madalik ja piirkonna pinnareljeef) mõjutavad oliivipuude kasvamist, tõstes viljades polüfenooli taset, millest on tingitud õlile tüüpilise omadused, “roheline ”teisene lõhn ning kergelt parkunud, mõrkjas vürtsikas maitse.

4.7. Kontrolliasutus:

Nimi: Consejo Regulador de la Denominación de Origen Protegida “Aceite del Baix Ebre-Montsià ”u “Oli del Baix Ebre-Montsià” Aadress: Carretera Raval de Crist s/n E-43500 Tortosa Telefon: (34) 977 58 12 12 Faks: (34) 977 58 12 12 E-post: cr@acobem.com

Kaitstud päritolunimetuse “Aceite del Baix Ebre — Montsià ”või “Oli del Baix Ebre — Montsià ”kontrolliasutus vastab standardile EN-45011 kaitstud päritolunimetusi ja kaitstud geograafilisi tähiseid reguleerivate ühenduse õigusaktide kohaselt.

4.8. Märgistus: Etiketile peab olema selgesti trükitud kaitstud päritolunimetus “Aceite del Baix Ebre — Montsià ”või “Oli del Baix Ebre — Montsià”, samuti oma logo ja ühenduse logo ning kehtivate õigusaktidega kindlaksmääratavad andmed.

(1) ELT L 93, 31.3.2006, lk 12.